แบงก์กสิกรไทยช่วยลูกค้าเหยื่อเพลิงไหม้ราชประสงค์
ธนาคารกสิกรไทย ยื่นมือช่วยลูกค้า ที่ได้รับผลกระทบเพลิงไหม้ราชประสงค์
26 พ.ค. 2553

ธนาคารกสิกรไทย ยื่นมือช่วยลูกค้า ที่ได้รับผลกระทบเพลิงไหม้ราชประสงค์
นายปกรณ์ พรรธนะแพทย์ รองกรรมการผู้จัดการธนาคารกสิกรไทย กล่างวว่า ธนาคารพร้อมให้ความช่วยเหลือ ลูกค้าที่ได้รับผลกระทบจากการชุมนุมบริเวณราประสงค์ อนุสาวรีย์ชัยสมรภูมิ ดินแดง บ่อนไก่ และประตูน้ำ โดยกลุ่มลูกค้า ที่ธนาคารเห็นว่าได้รับผลกระทบหนักสุด คือกลุ่มลูกค้าที่ถูกเพลิงไหม้ ประมาณ 50 ราย คิดเป็นวงเงินสินเชื่อ 200 ล้านบาท โดยลูกค้ากลุ่มนี้ ธนาคารอยู่ระหว่างสำรวจความต้องการช่วยเหลือของลูกค้า แต่ในเบื้องต้นธนาคาร จะยืดระยะเวลาชำระเงินต้น และดอกเบี้ย ออกไปซึ่งอาจจะนานสุด 1 ปี อย่างไรก็ดี เชื่อว่า จะไม่ส่งผลกระทบต่อ หนี้ที่ไม่ก่อให้เกิดรายได้ หรือเอ็นพีแอล เพราะเป็นกลุ่มลูกค้าจำนวนน้อย
นอกจากนี้ ในส่วนของลูกค้าที่ได้รับผลกระทบ แต่ไม่ถึงขั้นเพลิงไหม้ ธนาคารได้ออกมาตรการช่วยเหลือ 3 โปรแกรม 1. ยืดหนี้เงินต้นสูงสุด 1 ปี จ่ายเฉพาะดอกเบี้ย 2. ยืดระยะเวลาตั๋วสัญญาใช้เงิน ให้ออกไปอีก 3 เดือน 3. ผู้ประกอบการที่มีหน้าร้าน แต่ไม่สามารถขายของได้ แต่ยังมีค่าใช้จ่ายประจำ ธนาคารจะให้สินเชื่อช่วยเหลือสูงสุด 2 ล้านบาท